Diari Oficial de la Generalitat Valenciana


Sumari del DOGV 4868, del 22-10-2004 (2004/10929)

RESOLUCIÓ de 6 d'octubre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo per a la realització del seminari sobre tècniques de detecció d'agents patògens emergents de plantes i la seua aplicació preventiva.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4868

Data del DOGV
:   22-10-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/10476


Data del document
:   06-10-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * universitat
    * cooperació administrativa
    * investigació agronòmica

RESOLUCIÓ de 6 d'octubre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo per a la realització del seminari sobre tècniques de detecció d'agents patògens emergents de plantes i la seua aplicació preventiva. [2004/X10241]
  
Subscrit, després de la tramitació prèvia reglamentària, entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo, el 27 de juliol de 2004, un Conveni de col·laboració per a la realització del seminari sobre tècniques de detecció d'agents patògens emergents de plantes i la seua aplicació preventiva, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0726/2004, i que figura com a annex d'esta resolució.
  
València, 6 d'octubre de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo, per a la realització del seminari sobre les tècniques de detecció d'agents patògens emergents de plantes i la seua aplicació preventiva.
  
València, 27 de juliol de 2004.
  
Reunits:
  
D'una banda, la Sra. Gema Amor Pérez, consellera d'Agricultura, Pesca i Alimentació de la Generalitat Valenciana, facultada per a aquest acte per acord del Govern Valencià de data 9 de juliol de 2004.
  
I de l'altra, el Sr. José Luis García Delgado, rector de la Universitat Internacional Menéndez Pelayo (des d'ara, UIMP), en nom i representació d'aquesta, d'acord amb les atribucions que té conferides pel Reial Decret 1.920/1995, de 24 de novembre (BOE número 282, de 25 de novembre).
  
Exposen:
  
Que es reconeixen mútuament la capacitat jurídica suficient i subscriuen, en nom de les respectives entitats, aquest conveni de col·laboració, i amb aquesta finalitat,
  
Acorden:
  
Primer. L'organització i celebració a València, en la setmana del 5 al 8 d'octubre de 2004, del seminari sobre tècniques de detecció d'agents patògens emergents de plantes i animals i la seua aplicació preventiva.
  
Segon. La UIMP es farà càrrec de la gestió tècnica del curs i aportarà, amb aquesta finalitat, la infraestructura necessària i el personal que calga.
  
Tercer. Amb independència de la col·laboració tècnica, la Conselleria d'Agricultura, Pesca i Alimentació aportarà a la UIMP, vint-i-un mil quaranta euros (21.040 euros) a càrrec de la línia pressupostària T3174 del programa 711.10 de l'exercici de l'any 2004. Aquesta quantitat s'ingressarà en el compte corrent número 6281166986 del Banc d'Espanya (codi de banc 9000), en l'oficina principal (codi d'agència 0001), en el carrer d'Alcalá, 50, de Madrid, a nom de la Universitat Internacional Menéndez Pelayo, Secció d'Organismes Autònoms.
  
El lliurament del crèdit es farà de la manera següent:
  
El 40% de l'import de la subvenció en el moment de la firma del conveni.
  
El 60% restant quan la UIMP presente la justificació d'haver contret una despesa equivalent al 100% de la subvenció, que no podrà ser més tard del 20 de novembre de 2004.
  
Quart. La UIMP es compromet a concedir 35 matrícules gratuïtes a la Conselleria d'Agricultura, Pesca i Alimentació per a l'assistència del seu personal al seminari. Els noms de les persones que hagen de disposar d'aquestes matrícules seran facilitats pel Servei d'Estudis Agraris i Comunitaris d'aquesta conselleria.
  
Cinqué. La UIMP farà constar en el programa del seminari i en la difusió que se'n faça en els mitjans de comunicació social, la col·laboració de la Conselleria d'Agricultura, Pesca i Alimentació.
  
Sisé. La UIMP farà entrega a la Conselleria d'Agricultura, Pesca i Alimentació de la documentació del seminari i farà constar en la seua memòria anual la col·laboració prestada.
  
Seté. La Conselleria d'Agricultura, Pesca i Alimentació podrà incloure en la documentació preparada per la UIMP per entregar-la als alumnes i participants, altres documents que considere d'interés per a aquests.
  
Vuité. Aquest conveni entrarà en vigor el mateix dia de la firma i finalitzarà quan les dues institucions hagen complit allò que han acordat.
  
I perquè en quede constància i a l'efecte que pertoque, firmen aquest conveni, en triple exemplar, al lloc i en la data indicats en l'encapçalament.
  
La consellera d'Agricultura, Pesca i Alimentació,
  
GEMA AMOR PÉREZ
  
El rector de la Universitat Internacional Menéndez Pelayo,
  
JOSÉ LUIS GARCÍA DELGADO